
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI
în intervalul 16.10.2026, ora 08.00 – 17.10.2026, ora 08.00


I.	SITUAŢIA HIDROMETEOROLOGICĂ
1. Situaţia şi prognoza hidro pe râurile interioare şi Dunăre din 17.10.2026, ora 07.00
RÂURI 
Debitele au fost în general staționare, exceptând cursul superior al Prutului, unde au fost în scădere.
Debitele se situează sub mediile multianuale lunare, cu valori cuprinse între 30–90% din acestea, mai mici (sub 30 %) pe râurile din bazinele: Iza, Lăpuș, Crasna, Barcău, Crișuri, Timiș, Bârzava, Moravița, Caraș, Nera, Cerna, Vedea, Jijia, bazinul mijlociu și inferior al Jiului și pe cele din Dobrogea.
Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi, în general, staționare. 
Sunt posibile creșteri izolate de niveluri și debite pe unele râuri mici din zonele de deal și munte, cu precădere din centrul și estul țării, ca urmare a precipitațiilor prognozate și propagării.
Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE
[bookmark: _Hlk175814181]Debitul la intrarea în ţară (secţiunea Baziaş) în intervalul 16-17.10.2026 a fost staționar, având valoarea de 1200 m3/s, sub media multianuală a lunii octombrie (3900 m3/s). 
În aval de Porţile de Fier debitele au fost în creștere ușoară pe sectorul Gruia–Bechet, staționare pe sectorul Corabia-Zimnicea și în scădere pe sectorul Giurgiu–Tulcea.

Debitul la intrarea în ţară (secţiunea Baziaş) va fi în creștere ușoară (1250 m3/s).
În aval de Porțile de Fier debitele vor fi în creștere ușoară pe sectorul Gruia–Giurgiu, staționare la Oltenița și în scădere pe sectorul Călărași–Tulcea.

A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:
-debitul de atenție/avertizare: Qat = 859.536 mc/s;
-debitul necesar pentru satisfacerea cerințelor cantitative: QN = 716.28 mc/s;
-debitul necesar pentru îndeplinirea condițiilor de calitate: QNPCA = 324 mc/s;
În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 
-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.

2. Situaţia meteorologică în intervalul 16.10.2026, ora 10.00 –17.10.2026, ora 06.00 
În ţară, în majoritatea zonelor, valorile termice diurne s-au situat sub mediile climatologice ale perioadei (abateri negative față de norme de până la 5...7 grade în Transilvania și nordul Moldovei și până la 8...9 grade la munte). Au fost înnorări mai persistente în estul și centrul teritoriului și temporare în sud, iar în rest cerul a fost mai mult senin ziua și parțial noros noaptea. A plouat pe arii extinse în jumătatea de nord a Moldovei, în Maramureș, Crișana, Banat, local în Transilvania, Oltenia și în Muntenia. În jumătatea de est a Olteniei și cea vestică a Munteniei după-amiaza au fost dezvoltări noroase convective și pe alocuri averse ce au avut și caracter torențial, însoțite de descărcări electrice și izolat de căderi de grindină de mici dimensiuni (confirmate din datele rețelei meteo pentru municipiul București, iar din surse externe în județul Teleorman). Cantitățile de apă au fost în general de 2...8 l/mp, iar în sud-vestul Munteniei izolat de peste 15 l/mp (din date radar). Vântul a suflat slab și moderat, cu intensificări în Moldova, cu rafale de 55...65 km/h, local în Dobrogea și estul Munteniei, cu viteze în general de 40...50 km/h și de scurtă durată, asociat instabilitații atmosferice, în partea central-sudică a teritoriului (izolat rafale de 50...60 km/h). În Carpații Orientali și Meridionali, în general la peste 1600 m altitudine, au fost predominant ninsori, s-a mai depus pe alocuri strat de zăpadă (care aseară la ora 21.00 măsura pe platformele stațiilor meteorologice până la 35 cm în Munții Bucegi, la 2500 m), iar rafalele vântului au fost de la 60...75 km/h. Temperaturile maxime s-au încadrat între 7 grade la Întorsura Buzăului și 19 grade la Drobeta-Turnu Severin, Calafat și Băilești, iar la ora 6.00 valorile termice erau cuprinse între 2 grade la Câmpulung și Voineasa și 10 grade la Adjud, Arad, Chișineu Criș, Constanța Dig, Focșani, Gura Portiței, Tecuci și Timișoara. A fost ceață, izolat dimineața în depresiunile din Maramureș, estul Transilvaniei și sudul Banatului, iar noaptea în estul și nord-estul Moldovei, precum și în sudul Munteniei și în regiunile sudice.

Observație: în intervalul de diagnoză au fost în vigoare 5 mesaje de atenționare cod galben pentru fenomene meteorologice periculoase imediate, 2 emise de SRPV Bacău pentru intensificări ale vântului, 1 de SRPV Timișoara și 1 de SRPV Craiova pentru ceață cu vizibilitate redusă, 1 de CNPM București pentru Muntenia vizând manifestări de instabilitate atmosferică.

La Bucureşti, valorile termice diurne s-au situat sub normele climatologice ale perioadei. Temporar au fost înnorări și ploi, mai ales averse, care după-amiaza au fost însoțite de descărcări electrice și în unele cartiere de grindină de mici dimensiuni (cantități de apă în general de 2...8 l/mp). Vântul a suflat slab și moderat. Temperatura maximă a fost de 15 grade la Filaret și Afumați și 17 grade la stația meteo Băneasa, iar la ora 6.00 se înregistrau 5 grade în Băneasa și 6 grade la Filaret și Afumați.

3. Prognoza meteorologică în intervalul 17.10.2026, ora 09.00-18.10.2026, ora 9.00
În ţară, vremea va fi mai rece decât în mod obișnuit pentru această perioadă din an în majoritatea zonelor. Cerul va fi mai mult noros în nordul, centrul și estul țării și temporar noros în rest. Va ploua în Moldova, local la munte și în Transilvania, pe arii mai restrânse în Muntenia și doar izolat în celelalte regiuni. La altitudini de peste 1700 m vor fi și precipitații slabe sub formă de lapoviță și ninsoare. Se vor acumula cantități de apă de 5...8 l/mp, iar în est și în zona Carpaților Orientali, izolat peste 15 l/mp. Vântul va sufla slab și moderat, cu unele intensificări pe crestele montane, unde la rafală se vor atinge viteze de 60...70 km/h. Temperaturile maxime vor fi cuprinse între 9 grade în estul Transilvaniei și 18 grade în Oltenia, iar cele minime se vor încadra între 2 grade în nordul Olteniei și 10 grade pe litoral. Pe alocuri, dimineața și noaptea, se va forma ceață.

La Bucureşti, vremea va fi mai rece decât în mod obișnuit pentru această dată. Cerul va avea înnorări și mai ales în orele serii trecător va ploua slab (cantități de apă de 1...3 l/mp). Vântul va sufla slab până la moderat. Temperatura maximă va fi de 14...15 grade, iar cea minimă de 4...6 grade. Dimineața și noaptea vor fi condiții de ceață.

II. CALITATEA APELOR
Nu au fost semnalate evenimente deosebite.

III. CALITATEA MEDIULUI
1. În domeniul aerului
Agenţia Naţională pentru Mediu și Arii Protejate informează că din rezultatele analizelor efectuate în data de 15.10.2026 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la staţia cu indicativul GR-1 (municipiul Giurgiu).

2. În domeniul solului şi vegetaţiei 
Garda Forestieră Timișoara revine cu informații despre incendiul izbucnit la data de 16.09.2026, la ora 21:00, în zona localității Topleț, pe raza Ocolului Silvic Băile Herculane, jud. Caraș-Severin (cauza-propagarea focului folosit la curățarea vegetației). Suprafața afectată în data de 16.10.2026 este de 993.71 ha de litieră, personalul silvic și pompierii militari intervin în continuare pentru stingere asistați de 12 drone, se va reveni cu informații.

Garda Forestieră Timișoara revine cu informații despre incendiul izbucnit la data de 17.09.2026, la ora 17:01, în zona localității Băile Herculane, pe raza Ocolului Silvic Băile Herculane, jud. Caraș-Severin (cauza-reaprindere). Suprafața afectată în data de 16.10.2026 este de 1207,59 ha de litieră și coronament, personalul silvic, pompierii militari și civili, polițiștii, jandarmii și cetățenii intervin în continuare pentru stingere asistați de 18 drone și 37 de elicoptere Black Hawk, care au efectuat 925 de aruncări de apă. Se va reveni cu informații. 

3. 	În domeniul supravegherii radioactivităţii mediului
[bookmark: _Hlk218288012][bookmark: _Hlk218287954][bookmark: _Hlk197821337]Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

4. 	În municipiul Bucureşti
[bookmark: _Hlk218288113]În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.


DIRECȚIA COMUNICARE ȘI DIGITALIZARE


Bd. Libertăţii, nr.12, Sector 5, Bucureşti
 Tel.: +4 021 408 9605
 e-mail: comunicare@mmediu.ro 
 website: www.mmediu.ro 

Bd. Libertăţii, nr.12, Sector 5, Bucureşti
 Tel.: +4 021 408 9605
 e-mail: comunicare@mmediu.ro 
 website: www.mmediu.ro 

image1.png
MINISTERUL MEDIULUI,
APELOR SI PADURILOR





